เล็ง SET ไซด์เวย์ดาวน์ ตามตปท. วิตกปมขัดแย้งรัสเซีย-ยูเครนยืดเยื้อ
เล็ง SET ไซด์เวย์ดาวน์ ตามตปท. รับความกังวลสถานการณ์ขัดแย้งรัสเซียและยูเครนยังยืดเยื้อ โดยให้แนวต้าน 1,700-1,705 จุด แนวรับ 1,675-1,680 จุด
2 มี.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า แนวโน้มตลาดหุ้นไทยวันนี้คาดว่าจะแกว่งตัวลงได้ ตามทิศทางของตลาดหุ้นต่างประเทศที่ปรับตัวลดลงจากความกังวลสถานการณ์ขัดแย้งระหว่างรัสเซียและยูเครนที่ยังคงยืดเยื้อ ซึ่งส่งผลต่อความมั่นใจในการลงทุนในตลาดหุ้น แต่มองว่าดัชนีอาจจะแกว่งตัวลงได้ไม่ลึกมาก ซึ่งมาจากแรงหนุนหุ้นในกลุ่มพลังงานที่ช่วยดันดัชนีไว้ หลังราคาน้ำมันดิบปรับตัวเพิ่มขึ้นและกลับมายืนระดับ 100 เหรียญสหรัฐฯ/บาร์เรลได้อีกครั้ง อย่างไรก็ตามปัจจัยของรัสเซียและยูเครนยังคงเป็นปัจจัยที่ต้องติดตามต่อเนื่อง ซึ่งเป็นปัจจัยหลักที่อาจจะทำให้ตลาดมีครามผันผวนได้
โดยให้แนวต้าน 1,700-1,705 จุด แนวรับ 1,675-1,680 จุด